  Анжелика Тихонова корреспондент «Шудком» удмурт визьбур клуб ньылетӥ сезонзэ азинтэ. 26-тӥ куарусёнэ «Пужей» ресторанын сезонлэн 5-тӥ, нош сӥзьыл понна нырысетӥез шудонэз ортчоз. Со сярысь шудонлэн «ВКонтакте» мерлыко вотэсысь огиназ ивортэмын. «Шудкоме» пыриськон понна 22-тӥ куарусёнозь udmshundy@mail.ru электрон адресъя вазиськонъёсты возьмало. Вазиськонэ одно ик командалэсь нимзэ, капитанзэ но 6 шудӥсь муртъёслэсь нимъёссэс гожтоно. Тодэ вайытом, «Шудком» - «Что? Где? Когда?» но «60 секунд» выллем шудон. Одӥг сезонын куать пумиськон луэ. Удмуртиысь йӧскалык политикая министерство юрттэмен «Шунды» огазеяськон ӵектоссэ 2016-тӥ арысен улонэ пыӵатэ. Тегъёс: Мерлык Ижкар Удмуртия удмуртъёс Шунды  